NaiveNeuron/SloPal huggingface dataset:
Vorobelová, Slavěna, poslankyňa NR SR (2022-12-01):
Ďakujem veľmi pekne. Ja by som možno chcela vyjadriť svoj pohľad na vec. Ako zazneli tu reakcie, myslím si, že ľudí kompetentných, ktorí sa venujú tejto problematike, a tiež zdieľam názor, že je potrebné odlíšiť sociálne podniky od rodinných podnikov. Mne to celé príde tak, že tým, že je tam stanovená tá akreditácia, že bude to určené len pre určitý okruh ľudí, určité rodinné podniky, známych, známych známych a následne, v tejto sále už zaznelo, že pripravuje sa ďalší krok, že budú využité prostriedky z plánu obnovy. Čiže celé mi to príde ako lobing nejakých záujmových skupín. Potom sa tu ozvalo pôdohospodárstvo, poľnohospodárstvo, čiže vidím tu taký skrytý cieľ, čo sa tým celé sleduje, hej? Proste aby tá vyvolená skupina tých ľudí, ktorí získajú akreditáciu, dostali prostriedky z plánu obnovy a takto im štát akože pomohol, teda svojim známym a známych známych. Ďakujem veľmi pekne.
Grendel, Gábor, podpredseda NR SR (2021-03-17):
Dve faktické poznámky na vystúpenie pána poslanca Kéryho. Pán poslanec Osuský.
Grendel, Gábor, poslanec NR SR (2023-12-19):
Ďakujem za slovo, pán predseda. Pán poslanec Dej, ja sa vám chcem v prvom rade poďakovať za to, že ste vystúpili v rozprave, že ste nestiahli svoje prihlásenie sa do písomnej rozpravy a že ste nepristúpili na tú ponuku, ktorá dnes dostala opozícia na rokovaní poslaneckého grémia od predsedu parlamentu, ktorý nám najprv oznámil, že dnes budeme rokovať aj do rána, keď bude treba, ale ak uvidím, že sťahujete svoje príspevky a nebude až toľko faktických a ešte prerokujeme do piatka štátny rozpočet a ďalšie zákony, tak potom vám dám cez sviatky pokoj. Čiže chcem sa vám poďakovať, že ste na túto ponuku v štýle cukor a bič nepristúpili, a chcem, aby ste aj vedeli, že to, čo robí opozícia v tomto parlamente, nie je nič neštandardné. Keď sa v roku 2017 prijímala súdna reforma v Poľsku, tak opozícia predložila k návrhu vlády viac ako tisíc pozmeňujúcich návrhov a prostredníctvom tohto postupu sa im podarilo oddialiť schvaľovanie tej mimoriadne kontroverznej súdnej reformy a dávam to do kontextu aj tejto ponuky predsedu parlamentu z dnešného grémia, a teda ešte raz aj do kontextu toho, že ste nepristúpili na túto hru a že ste vytrvali, vystúpili ste v rozprave, reagujú na vás kolegovia a ja vám za to len ďakujem.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-10-18):
Ďakujem pekne, pán predseda Národnej rady Slovenskej republiky. Ctené dámy poslankyne a vážení páni poslanci, dovoľte mi, aby som uviedol v prvom čítaní vládny návrh zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a ktorým sa zároveň mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Vláda Slovenskej republiky tento návrh zákona prerokovala 14. septembra tohto roku a prijala k nemu uznesenie pod č. 597. Hlavným cieľom návrhu tohto zákona je zabezpečiť spoľahlivosť a nespochybniteľnosť vykonaných kontrol motorových vozidiel v staniciach technickej kontroly a na pracoviskách emisnej kontroly. Návrhom sa zavádza povinnosť monitorovať priestory kontrolnej linky stanice technickej kontroly a priestory pracoviska emisnej kontroly prostredníctvom monitorovacích záznamových zariadení za účelom vylúčenia možnosti, aby technici vykonali technickú kontrolu a emisnú kontrolu bez pristavenia motorového vozidla. Účelom monitorovania je zabezpečiť vnútornú kontrolu technikov zo strany oprávnenej osoby technickej kontroly alebo oprávnenej osoby emisnej kontroly a zvýšiť efektívnosť a objektívnosť výkonu štátneho odborného dozoru nad dodržiavaním ustanovených postupov vykonávaných kontrol. Návrh zákona tiež upravuje schvaľovanie jednotlivo dokončovaného vozidla. Upravuje správne poplatky, ktoré súvisia so schvaľovaním jednotlivo dokončovaného vozidla a v súvislosti so schvaľovaním vhodnosti monitorovacieho záznamového zariadenia. Tiež sa na základe tohto návrhu zvyšujú sankcie pre technikov za vykonanie kontroly bez pristavenia vozidla a upravuje sa rozsah sankcií pre oprávnené osoby, teda pre firmy, ktoré reprezentujú tieto stanice. Navrhovaná právna úprava je v súlade s Ústavou Slovenskej republiky, platným právnym poriadkom Slovenskej republiky ako aj medzinárodnými zmluvami a inými medzinárodnými dokumentmi, ktorými je náš štát viazaný. Predkladaný návrh zákona nebude mať vplyv na životné prostredie. Vplyvy na rozpočet verejnej správy, na podnikateľské prostredie, na informatizáciu spoločnosti a na sociálne prostredie sú uvedené v doložke vybraných vplyvov. Ctená snemovňa, dovoľujem si vás požiadať o podporu pri prerokúvaní tohto návrhu zákona a o jeho schválenie v prvom čítaní. Je to návrh, ktorý napomáha transparentnosti a dôveryhodnosti toho, čo sa zo zákona má realizovať. Ďakujem pekne.
Ďurica, Ondrej, poslanec NR SR (2022-11-15):
Ďakujem za slovo. Kolegovia, kolegyne, to, že minister Mikulec nemá záujem chrániť občanov Slovenskej republiky a naše hranice, je úplne zrejmé a je to jasné aj na základe toho, že okolité štáty pristupujú k tejto situácii úplne inak. A on ako minister, ktorý by sa chcel zviesť popri opatreniach, ktoré urobila Česká republika alebo Rakúsko, by tak mohol úplne elegantne spraviť, pretože by to svoje, to svoje presvedčenie, že sa porušujú nejaké pravidlá, európske dohovory a tak ďalej, keby mal záujem na tom, aby Slovensko bolo chránené, tak by povedal jednoducho, pozrite sa, tu je Česká republika, tu je Rakúsko, ktoré vykonávajú podobné opatrenia, je to úplne prirodzené. Ale my sa tvárime, ako keby sa nás táto kríza vôbec netýkala, a z toho je úplne zjavné, aj z toho všetkého, čo povedal v tejto veci minister Mikulec už v minulosti, je zjavné, že ho tieto absolútne netrápia. On to vníma tak, že proste tí ľudia sem prídu a zrejme sa vyparia niekde, alebo, alebo sa problém vyrieši tými, tými rôznymi stretnutiami a konferenciami, ale pravda je taká, že ten problém len prehlbuje, že je stále horší a horší. A presne to je tá zhoda, zhoda okolností, ktoré tu boli načrtnuté mojimi predrečníkmi, že tým, že sa kontroly zriadili na českej strane, na rakúskej strane a my zároveň susedíme s Maďarskom, tak naozaj to zostáva, zostáva celé, celý ten tok tých migrantov zostáva na nás a je to na veľkú hanbu, že minister Mikulec si toto neuvedomuje, alebo, alebo si to uvedomuje veľmi dobre a robí to zámerne, takže si myslím, že toto odvolávanie je namieste, a uvedomiť si aj to, že tento človek bol osemkrát odvolávaný, tak to naozaj o niečom hovorí. To nie je náhoda a to musí mať nejaké, nejaké svoje, svoje základy. Ďakujem.
Plaváková, Lucia, poslankyňa NR SR (2023-12-13):
Ďakujem veľmi pekne. Čiže by som zopakovala, že naozaj navyšovanie súdnych poplatkov má dopady na prístup k spravodlivosti pre mnohých ľudí, pre ktorých už dnes je tá spravodlivosť nedostupná alebo majú teda bariéry, ktoré, ktoré sú im týmto kladené a to je to, čo je súčasťou aj tohto celého balíčka, na ktoré teda už tu upozorňujeme viacerí, aké to bude mať konkrétne dopady na konkrétnych ľudí a rozpočty, ktoré, ich rodinné rozpočty, a teda zopakujem, že sa to týka úplne aj bežných situácií, nie je to len, nie sú to len oblasti obchodného práva, ale, ale antidiskriminačné žaloby, rozvody, dedenie, ochrana osobnosti, a teda ešte raz zopakujem, zväčšuje sa bariéra prístupu k spravodlivosti a znižuje sa dostupnosť k spravodlivosti. Ďakujem veľmi pekne. (Potlesk.)
Jahnátek, Ľubomír, minister pôdohospodárstva a rozvoja vidieka SR (2013-03-22):
Ďakujem pekne za slovo. Vážený pán predsedajúci, vážené panie poslankyne, páni poslanci, cieľom predloženého návrhu zákona je zjednodušiť niektoré postupy pri uznávaní a zmene hraníc poľovných revírov, ako i postupy pri priebehu zhromaždení vlastníkov poľovných pozemkov, ktorým patrí právo rozhodovať o podaní žiadosti o uznanie a zmenu hraníc poľovných revírov. Vzhľadom na skutočnosť, že zákon č. 274/2009 Z. z. o poľovníctve a o zmene a doplnení niektorých zákonov je účinný od 1. septembra 2009, aplikáciou niektorých ustanovení zákona v praxi sa ukázalo, že je potreba tieto postupy zjednodušiť a presnejšie zadefinovať. Pri aplikácii zákona o poľovníctve v praxi tiež vyplynula potreba upraviť postup nakladania s poľovnými revírmi, ktoré sú tvorené najmenej z dvoch tretín poľovnými pozemkami vo vlastníctve štátu. Diskusia vo výboroch, ktorým bol tento návrh pridelený na prerokovanie, ako aj počet pozmeňovacích návrhov svedčia v prospech toho, že bolo potrebné navrhnúť novelu základného právneho predpisu upravujúceho nakladanie s právom poľovníctva a s jeho výkonom. To, že názory na niektoré čiastkové body novely sa rôznia, je prirodzené, pretože ide o úpravu, predmet ktorej sa priamo alebo nepriamo dotýka nielen veľkého množstva fyzických a právnických osôb, ale aj tak citlivej oblasti, akou je tvorba a ochrana prírodného prostredia, integrálnou súčasťou ktorého poľovníctvo nesporne je. Vážený pán predsedajúci, panie poslankyne, páni poslanci, vzhľadom na uvedené, dovoľujem si vás požiadať o prerokovanie a schválenie navrhovaného zákona. Zároveň mi dovoľte poďakovať vám za konštruktívny prístup a spoluprácu pri prerokovaní návrhu vo výboroch, ako aj za viaceré návrhy, ktoré tento návrh pomáhajú vylepšiť. Ďakujem pekne za pozornosť.
M. Číž, podpredseda NR SR: (2007-09-18):
Vážené kolegyne, kolegovia, vážené pani poslankyne, páni poslanci, otváram piaty rokovací deň 13. schôdze Národnej rady Slovenskej republiky. O ospravedlnenie svojej neúčasti na dnešnom rokovaní písomne požiadali poslanci Ľuboš Micheľ, László Nagy a Ágnes Biró. Panie poslankyne, páni poslanci, pristúpime k prvému čítaniu o návrhu poslancov Národnej rady Slovenskej republiky Jána Slotu, Anny Belousovovej, Rafaela Rafaja a Rudolfa Pučíka na vydanie zákona o zásluhách Andreja Hlinku o štátotvorný slovenský národ a o Slovenskú republiku . Tento návrh zákona ste dostali ako tlač 396 a návrh na jeho pridelenie na prerokovanie vo výboroch máte v rozhodnutí č. 395. Teraz dávam slovo poslancovi Rafaelovi Rafajovi, aby tento návrh zákona uviedol. Procedurálny návrh, pán poslanec Mikloško, nech sa páči.
P. Hrušovský, predseda NR SR: (2005-09-22):
Prosím teraz pána predsedu a navrhovateľa výboru pre obranu a bezpečnosť, kolegu poslanca Kaliňáka, aby v poradí uvádzal jednotlivé návrhy na zmeny zákonov, ktorých je predkladateľom. Ako prvý návrh na zmenu zákona o štátnej službe profesionálnych vojakov ozbrojených síl Slovenskej republiky (tlač 1259). Pán poslanec, máte slovo. (Rokovanie o návrhu poslanca Národnej rady Slovenskej republiky Roberta Kaliňáka na vydanie zákona, ktorým sa mení a dopĺňa zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov , tlač 1259.)
Sulík, Richard, predseda NR SR (2011-09-08):
Uzatváram možnosť sa prihlásiť s faktickou poznámkou. Prihlásili sa traja poslanci. Slovo má pán poslanec Raši.
Číž, Miroslav, podpredseda NR SR (2014-12-12):
Ďakujem. Teraz má slovo pán poslanec Blanár.
Szöllös, Ján, poslanec NR SR (2022-10-04):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním výbor Národnej rady pre pôdohospodárstvo a životné prostredie a aby predmetný vládny návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Duchoň, Daniel, poslanec NR SR (2012-06-27):
Ďakujem. Vážený pán predseda, v rozprave nevystúpil žiaden poslanec, preto prosím, aby ste dali hlasovať, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní.
Š. Zelník, poslanec: (2010-03-02):
Zamýšľať sa nad tým, že koľko teda mohla stáť jedna vakcína a či vôbec bola potrebná distribúcia? Prosím vás pekne, aj tí, čo to budú pozerať, veď keby sa bola kúpila vakcína a potom sa vypisuje ďalšia súťaž na distribúciu vakcíny, kedy by sme tú vakcínu tak asi boli rozviezli do zdravotníckych zariadení? Veď to bolo veľmi múdre podpísať teda kontrakt tak, kúpime vakcínu a odrazu zabezpečte okamžite aj jej rozvoz. Či si očakával, že sa bude robiť ďalší tender? A dneska máme vakcínu na sklade a nemá ju kto rozviesť alebo sa budeme handrkovať, že ktorá firma to mala urobiť? A hovoriť stále nekonečne o tom, že nemala nijakú registráciu. Predsa na zdravotnom výbore si bol duchom neprítomný? Veď tam bol riaditeľ ŠÚKL-u (Štátny ústav kontroly liečiv), ktorý jasne povedal, že Sanofi Pasteur malo zaregistrovanú vakcínu vo viacerých krajinách Európskej únie. V takých krajinách, kde počet obyvateľov presahuje 270 mil. obyvateľov. A povedal, že táto registrácia je úplne rovnocenná, ako je registrácia... (Prerušenie vystúpenia časomerom.)
T. Cabaj, podpredseda NR SR: (2010-06-10):
Teraz dávam slovo spravodajcovi, ktorého určil poverený gestorský výbor, výbor pre pôdohospodárstvo, životné prostredie a ochranu prírody, pánu poslancovi Tiborovi Lebockému.
Bugár, Béla, podpredseda NR SR (2016-05-18):
Ďakujem pekne. A teraz dávam slovo pani poslankyni Gaborčákovej, ktorá ako určená spravodajkyňa uvedie správu o prerokovaní týchto návrhov vo výboroch. Nech sa páči, máte slovo.
P. Markovič, poslanec: (2007-12-05):
Čl. I v bode 1 sa § 2 dopĺňa písmenom n), ktoré znie: „n) jedna preventívna prehliadka poistenca od 18 – 46 rokov veku s vykonaním diagnostického testu na Helicobacter pylori u lekára so špecializáciou v špecializovanom odbore gastroenterológa alebo u lekára so špecializáciou v špecializovanom odbore všeobecné lekárstvo“.“ Tento pozmeňujúci návrh rozširuje možnosti preventívnej prehliadky a včasnej diagnostiky Helicobacter pylori, ktorý už je tento pozmeňujúci návrh predložený. Dôležitosť preventívnej prehliadky je nám všetkým známa nielen vzhľadom na to, že šetrí finančné prostriedky, ale v každom prípade v prvom rade ochraňuje život a zdravie našich občanov. Preventívna prehliadka v tejto forme má v prvom rade zabrániť vzniku chronických a dlhodobých ochorení, či už je to vredová choroba žalúdka, chronická gastritída alebo rakovina žalúdka, ktorá najmä v prípade rakoviny má dokonca nezvrátiteľné následky pre pacienta. Návrh, ako je koncipovaný, je predložený tak, aby navrhované rozpätie, ktoré je od 18 do 46 rokov populácie, zachytilo najrizikovejšiu skupinu, u ktorej sa prejavujú aj hlavné rizikové faktory, ako je stres, fajčenie alebo nevhodná strava. Čiže toto sú hlavné dôvody, prečo navrhujeme rozšíriť tento test, a preto podávam už zmienený pozmeňujúci návrh, ktorý máte rozdaný v laviciach. Ďakujem pekne.
Paška, Pavol, predseda NR SR (2014-03-25):
(Hlasovanie.) 135 prítomných, 40 za, 68 proti, 27 sa zdržalo. Tento návrh sme neschválili.
Gy. Bárdos, poslanec: (2008-12-02):
Pán kolega, ale ja sa vrátim k podstate veci. Tento problém, smiešny problém učebníc nastal tým pádom, že váš minister pán Mikolaj urobil takýto problém, ktorý máme na stole. A problémom je, že ste členmi vládnej koalície. Ja vám iba pripomínam, že keď ste boli v rokoch 1994 až 1998 členmi vládnej koalície, tak Slovensko sa nemohlo dostať do EÚ a do NATO a naša integrácia bola v nedohľadne. Vy to isté robíte teraz, len už sa píše rok 2008 a pomaly rok 2009 a Slovensko je v EÚ. Takže, pán kolega, vy hľadáte možnosti, ako nevyriešiť problém, namiesto toho, ako sa veľmi ľahko tento problém dá vyriešiť. A potom ešte, že akým spôsobom sa má hovoriť po slovensky. Neviem, kto hovoril írečitou slovenčinou, že „do tankoch“. Opýtajte sa, pán kolega. Mali by ste si urobiť poriadok vo vlastných radoch. Ďakujem pekne.
Čellár, Miroslav, poslanec NR SR (2024-10-23):
Ďakujem pekne, pán predsedajúci. V novele Notárskeho poriadku navrhujeme, aby sa vek, kedy môže vykonávať notár úrad notársky, zvýšil zo 67 na 70 rokov. Je to inšpirované aj právnou úpravou v okolitých štátoch, ako je Rakúsko, Maďarsko alebo Poľsko. V rozprave by som potom ešte rád podal jeden pozmeňujúci návrh. Ďakujem, skončil som.
Gašpar, Tibor, poslanec NR SR (2024-02-08):
Ďalej hlasujeme o bode 296 druhého pozmeňujúceho návrhu poslanca Galka.
Richter, Ján, poslanec NR SR (2023-02-03):
Ale to s tým súvisí úzko, že tá postupnosť, a dnes sa prišlo k nedeliam. Keď som spomenul vtedy tú radu tých vysokých škôl, viete, 60-tisíc vysokoškolákov robí cez tie víkendy preto, nie aby mali o jedno pivo viacej a na vreckové, ale je tam veľká drvina, drvivá väčšina z nich, hlavne z viacdetných rodín, rodičia nemajú na to, aby zaplatili základné náklady, ktoré súvisia s internátom a s ich štúdiom. To znamená, tá vážnosť bratia aj tohto argumentu je dôležitá. A, pán Vašečka, volal som na odbory. Odbory nemajú ani šajnu o nejakej lustrácii štátnych sviatkov. Neodvolávajte sa teraz na nich. O tomto nevedia. A sú proti tomu.
L. Miklós, poslanec: (2007-03-22):
Druhá vec je, ešte len takú poznámku k tým výhodám alebo výnosom z baníctva vo všeobecnosti. V súčasnosti sa aj vo svete, ale aj u nás po tom, keď sa už úplne zastavili rudné a najmä  stredoslovenské rudné oblasti, baníctvo môže prinášať aj naďalej zlato predovšetkým tým, že staré banské diela premeníme na turistické atrakcie a budú prinášať takým spôsobom prínosy. Takže aj na to budú musieť budúci ťažiari myslieť. Ďakujem pekne.
P. Hrušovský, predseda NR SR: (2004-01-22):
(Hlasovanie.) 133 prítomných, 133 za návrh. Schválili sme návrh zákona do druhého čítania. R. Vavrík, poslanec: Pán predseda, prosím vás, keby ste dali teraz hlasovať o tom, že tento návrh zákona prerokuje ústavnoprávny výbor, výbor pre verejnú správu a výbor pre obranu a bezpečnosť, ktorý bude zároveň gestorským výborom. Prosím, v tomto hlasovaní tiež aby sme odhlasovali, že prerokujú materiál tieto výbory do 30 dní a gestorský výbor do 31 dní. Dajte, prosím, hlasovať o tomto návrhu.
P. Hrušovský, podpredseda NR SR: (2002-02-07):
Ľ. Harach, minister hospodárstva SR: Ďakujem pekne. K prvej otázke som už povedal, že k posudzovaniu ekologických vplyvov sa v súlade so zákonom vyjadrilo ministerstvo životného prostredia. Je pravda, že to vyjadrenie bolo vo februári v roku 2001. Ale predpokladám, že keby v súvislosti s definovaním a s ustanovením v istých biotopoch, o ktorých ste hovorili, ministerstvo životného prostredia zistilo, že nie sú splnené niektoré požiadavky z pohľadu tohto zákona, tak by pripomienkovalo, aj dodatočne možno z vlastnej iniciatívy túto stavbu. Využijem váš podnet na to, aby som to prerokoval s ministrom životného prostredia a v prípade, že by takéto požiadavky vznikli, tak budú musieť byť technicky, technologicky vyriešené takým spôsobom, aby nastal súlad týchto záujmov, po prvé. Po druhé, čo sa týka prázdnych nádrží. Rada obrany štátu niekoľkokrát prerokúvala vlastne kapacitu nádrží zásobníkov v súvislosti so strategickým zámerom, ktorý máme, bez ohľadu dokonca na integráciu udržiavať z bezpečnostného hľadiska 90-dňové zásoby ropy a ropných produktov. Veľmi otvorene môžem povedať, že niektoré zásobníky práve z dôvodov ekologických a z dôvodov technicko-technologických boli z tohto vylúčené. Tým nechcem povedať, že by sme neuvažovali s nádržami, ktoré sú vo Vojanoch, ale v tomto okamihu Vojany nemali takú vysokú prioritu, aby sme napĺňajúc naše zámery do roku 2008, tak ako nám to umožňuje prechodné obdobie v kapitole energetika, dosiahli také zásoby, aby sme naplnili zákon o 90-dňových zásobách ropy. Nepočítame, že by sa stavali nové zásobníky, s tým dokonca, že sa urobili aj niektoré úpravy z hľadiska odhadu zásob, ktoré sú potrebné pre Armádu Slovenskej republiky, ešte stále kapacity, ktoré sú k dispozícii, nepostačujú na vybudovanie 90-dňových zásob. Ale v tomto okamihu nepočítame so stavbou nových.
P. Hrušovský, podpredseda NR SR: (2002-04-05):
Pán poslanec Šlachta, pristúpime k návrhu hlasovania o zákone ako o celku s odporúčaním gestorského výboru... Š. Šlachta, poslanec: S odporúčaním gestorského výboru neschváliť.
Hrnčiar, Andrej, podpredseda NR SR (2019-11-28):
Hlasujeme o doplňujúcom návrhu zo spoločnej správy. Prosím, prezentujme sa a hlasujme.
Šimko, Igor, poslanec NR SR (2023-11-21):
Dobrý deň prajem. Ja som mal chvíľami pocit, že sa pán Šipoš rozplače, ale dúfam, že je v poriadku. Ja len pripomeniem, že 21 miliárd je sekera, ktorú zaťali do slovenského rozpočtu a, bohužiaľ, keby tieto v slovenskom rozpočte boli, tak seniori by mohli mať aj tisíc eur na Vianoce. Ďakujem pekne.
Bugár, Béla, podpredseda NR SR (2016-03-23):
Vzhľadom k tomu, že ma poveril pán predseda, takže ešte raz musím vysvetliť. Budeme hľadať riešenie, lebo aj od nás odídu. Myslím, že prídu náhradníci za ministrov a dokonca za nejakého štátneho tajomníka. Takže aj tak tento bod musíme otvoriť. Dohoda je taká, že bude sa hľadať riešenie. Pán poslanec Poliačik.
Bugár, Béla, podpredseda NR SR (2016-11-30):
Pán poslanec Dostál.
I. Mikloš, podpredseda vlády SR a minister financií SR: (2003-10-30):
Vážený pán poslanec, dovoľte mi predniesť vám odpoveď pána premiéra na vašu otázku. Rýchlostná cesta R4 od hraničného priechodu s Maďarskom pri obci Milhosť, ďalej cez Košice a Prešov po hraničný priechod s Poľskom pri obci Vyšný Komárnik bude súčasťou transeurópskej dopravnej siete. Dopravne najdôležitejší úsek tohto ťahu z hľadiska vnútroštátnych potrieb, a to medzi Košicami a Prešovom je už v prevádzke. V súčasnosti je v štádiu realizácie výstavby dôležitá mimoúrovňová križovatka na tomto ťahu v intraviláne Košíc. So zreteľom na dohodnutý európsky význam tejto cesty bol už v roku 2002 vydaný pokyn na investorskú a projektovú prípravu všetkých chýbajúcich úsekov na tomto ťahu v celkovej dĺžke 108 km. Investor pripravuje spolu 9 samostatných stavieb. Treba však konštatovať, že v súčasných legislatívnych podmienkach lehota investorskej prípravy jednej stavby trvá 5 – 7 rokov. Pokiaľ ide o úsek Košice-Milhosť, investorská príprava sa nachádza v štádiu posudzovania variantu umiestnenia stavby z hľadiska vplyvov na životné prostredie. Tento úsek meria 13 km s plánovanými výdavkami v objeme 2,8 mld. korún na riešenie v polovičnom profile. Proces posudzovania bude ukončený v I. polroku 2004 a pri možných urýchleniach obstarania príslušných rozhodnutí v režime stavebného zákona môže byť celá investorská príprava ukončená v priebehu roka 2006. Priorita prípravy rýchlostnej cesty v úseku Košice-Milhosť je jednoznačne vyjadrená tým, že príprava výstavby bola urýchlene začatá napriek tomu, že na cestnom hraničnom priechode Milhosť intenzita dopravy dosahuje len necelých 2000 vozidiel za 24 hodín a tento priechod nefiguruje medzi siedmimi najviac zaťaženými cestnými hraničnými priechodmi s Maďarskom. Treba tiež dodať, že počet odbavovaných nákladných vozidiel na tomto hraničnom priechode v ostatných rokoch stagnuje a počet osobných motorových vozidiel mierne klesá. Chcem tým povedať, že dopravné podmienky pre užívateľov sú v súčasnosti vyhovujúce. Pri schvaľovaní aktualizácie nového projektu výstavby diaľnic a rýchlostných ciest vo vláde Slovenskej republiky v júni tohto roka sme za rozhodujúcu prioritu vytýčili dokončiť diaľničné spojenie aglomerácie Košíc s hlavným mestom Bratislava. Naším úsilím je teda v prvom rade dosiahnuť tento cieľ v reálnom čase. Ďakujem pekne za pozornosť. Skončil som.
V. Veteška, podpredseda NR SR: (2005-02-08):
Vyhlasujem rozpravu za skončenú. Pán minister, je čas pre vás.
Dobeš, Peter, poslanec NR SR (2020-05-19):
Ďakujem, pán predsedajúci, za slovo. Vážená pani poslankyňa, chcem podporiť tento postreh, ktorý bol pomenovaný. Zároveň v tejto rozsiahlej správe alebo pri tejto príležitosti by som chcel tak pripomenúť alebo poďakovať všetkým, ktorí sa starajú či už na miestnej úrovni – obce, mestá, starostovia, primátori, či sú to samosprávne kraje, máme na úrovni regionálnej samosprávy množstvo zariadení, ktoré akýmkoľvek spôsobom pomáhajú aj ľuďom zdravotne postihnutým a takisto všetkým organizáciám na celom Slovensku. Nie je to jednoduché, je to veľmi citlivá vec, niekedy, jemne to poviem, máme také otupené možno vnímanie, možno si dostatočne neuvedomujeme, čo títo ľudia všetko potrebujú. Tak z tohto miesta ešte raz veľké ďakujem. Ďakujem.
Pellegrini, Peter, podpredseda NR SR (2020-04-20):
Ďakujem pekne. Otváram všeobecnú rozpravu, do ktorej som nedostal žiadnu písomnú prihlášku. Preto sa pýtam, kto sa do rozpravy hlási ústne. Končím možnosť prihlásiť sa do rozpravy ústne a vyhlasujem všeobecnú rozpravu za skončenú. Zároveň prerušujem rokovanie o tomto bode programu. Pristúpime teraz k prvému čítaniu o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Tento návrh máme pod tlačou 65, pridelenie výborom v rozhodnutí č. 64. Prosím teraz opäť pána ministra práce, sociálnych vecí a rodiny Slovenskej republiky Milana Krajniaka, aby vládny návrh zákona uviedol. Nech sa páči, pán minister.
Poliačik, Martin, poslanec NR SR (2015-02-04):
Ďakujem, pani predsedajúca. Dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona spĺňa po formálno-právnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor a výbor pre obranu a bezpečnosť. Ako gestorský navrhol ústavnoprávny výbor, prekvapko, s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia uvedeného návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani predsedajúca, prosím, otvorte rozpravu.
Rajtár, Jozef, poslanec NR SR (2018-05-17):
Ďakujem za slovo. Garantujem, že to úsilie, ktoré, ktoré tu robím približne dva roky alebo vyše dva roky s cieľom potrestať ľudí, ktorí tu dokonca dlhodobo, štvrť storočie, štvrť storočie si tu robí čo chce Marián Kočner, osobitne tento človek, sú symbolom beztrestnosti a bezprávneho štátu, tak v tomto úsilí budem pokračovať, až dokiaľ nebude úspešné. Toto úsilie je úprimné, do tohto úsilia som vložil všetky, všetky sily a schopnosti a dotiahnem ho do úspešného konca, minimálne spravím pre to absolútne, absolútne maximum, aby sa táto estráda beztrestnosti a mafiánstva raz a navždy ukončila, a to bez ohľadu na to, či tu ešte bude táto vláda alebo nebude táto vláda. Je treba povedať, že, bohužiaľ, stav polície je veľmi zlý a systematicky polícia nie je pripravovaná reálne. Aj keď máme na NAKA finančnú políciu, reálne nie sú tam vyškolení ľudia na odhaľovanie finančných trestných činov. To bude ešte len treba v budúcnosti urobiť políciu, ktorá by to bola reálne schopná robiť. Teraz to všetko stojí na tom, či je nejaký schopný ochotný človek, ktorý sa do tej problematiky zahľadí, ktorý si ju naštuduje a ktorý je ochotný spraviť maximum, čo zo zákona teda spraviť má, aby vyriešil ten prípad. Takže napriek tomu, aký je stav polície, aký je stav prokuratúry a ďalších zložiek štátu, tak ja vyviniem maximálne úsilie, aby, aby tento symbol bezprávia, ktorý tu panuje vyše štvrť storočia, aby s ním bol narobený poriadok a aby dostal trest, aký má dostať.
Blanár, Juraj, podpredseda NR SR (2022-09-27):
Jedna faktická poznámka na vaše vystúpenie. Pán poslanec Sulík, nech sa páči.
Blaha, Ľuboš, podpredseda NR SR (2023-12-14):
Na vašu otázku bude reagovať... na vašu odpoveď bude reagovať pán poslanec Marek Krajčí, nech sa páči.
Číž, Miroslav, podpredseda NR SR (2014-12-04):
Príjemné poludnie. Ďakujem pekne, pán spravodajca. Otváram rozpravu, chcem vás informovať, že písomne sa do rozpravy prihlásila pani poslankyňa Magda Vášáryová. Po jej vystúpení bude vytvorená možnosť pre prihlásenie sa do rozpravy ústne. Takže slovo má pani poslankyňa Vášáryová.
P. Paška, predseda NR SR: (2006-12-06):
(Prerušenie rokovania o 16.20 hodine.) (Pokračovanie rokovania o 17.00 hodine.)
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 142 poslancov, za 121, 20 poslancov sa zdržalo,1 nehlasoval. Konštatujem, že vládny návrh zákona sme schválili. Prosím vás, aby ste uviedli hlasovanie v druhom čítaní o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami, tlač 1522. (Hlasovanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov , tlač 1522.)
Kollár, Jozef, poslanec NR SR (2012-06-21):
Ďakujem pekne za slovo. Pán poslanec Dzurinda, to, čo ste uviedli vo vašej reči, nie je ničím iným ako tupou vierou v kondicionalitu. Vy ste povedali, že euroval áno, ale na princípe prísnej podmienenosti alebo kondicionality. Nuž sa teda pozrime na to, ako táto podmienenosť vyzerá v praxi. Grécko má zapísané v Memorande o porozumení, že prejde procesom privatizácie. Skutočnosť? Privatizácia v Grécku je zastavená. Rovnako sa v memorande hovorí o tom, že sa dosiahne cross-party agreement. To znamená dohoda naprieč všetkým politickým stranám, že budú akceptovať podmienky uvedené v spomínanom memorande. Skutočnosť? Celá Európa v ostatných dňoch so zdesením očakávala výsledky gréckych parlamentných volieb. Kde sa podel cross-party agreement? Ďalšia podmienka. Dlhodobá udržateľnosť verejného dlhu Grécka. Boli sme presvedčení práve tou veľkou trojkou, pán poslanec Dzurinda, o ktorej ste hovorili, že Grécko bude mať v roku 2020 hrubý verejný dlh na úrovni 120 percent. Skutočnosť? No, bude, ak dokáže dosahovať medziročné rasty hrubého domáceho produktu na úrovni 2,7 percenta . Tomu nemôžete veriť už ani vy. Ďalší príklad. Španielsko? Dostane pomoc na záchranu vlastných komerčných bánk bez akýchkoľvek podmienok. Tak ja sa teda pýtam, vy ešte naozaj stále naďalej veríte v podmienenosť alebo kondicionalitu týchto záchranných mechanizmov? To nemôžete myslieť vážne. A nakoniec ste povedali, že ste proti eurobondom. No, ak ste proti spoločným eurobondom a súčasne nechcete stratiť vlastnú integritu, nemôžete podporiť ani trvalý euroval. Pretože ten ide práve v týchto dňoch získať bankovú licenciu a ten bude práve nakupovať všetky toxické papiere už aj Španielska a Talianska. Takže takáto je skutočnosť a takáto je kondiconalita, ktorej vy tak slepo veríte. Ďakujem pekne.
Kuriak, Milan, poslanec NR SR (2021-10-01):
Ďakujem za slovo. Pán kolega Juraj Šeliga, ďakujem ti za vecné, trefné a konkrétne slová. Okrem teba sa teším aj ja, ale aj veľa čestných ľudí na Slovensku a máme radosť, že pod vedením nového špeciálneho prokurátora pribúdajú vyriešené prípady. Teším sa, že sa kauzy a zločiny nezametajú pod koberec, ako to robil predchodca doktora Lipšica. Pán Kováčik neriešil nič, ale spolupracoval a zakrýval obrovské kauzy politikov, oligarchov, špekulantov, mafie. Po krátkej dobe vidíme, čo všetko vychádza na povrch. Priznalo sa viac ako dvadsať ľudí a určite ich bude omnoho viac, ktorí sa priznajú k hlavným trestným činom, ktoré vďaka mnohým predchádzajúcim politikom, sudcom, prokurátorom boli zamietané, boli zahmlievané a zametané pod koberec. Podporujem doktora Lipšica a som rád, že konečne prišiel čas, kedy začína mať právo, pravda a spravodlivosť navrch. Som rád, že prišiel čas, kedy sa našiel dostatok odvážnych, čestných ľudí, ktorí sa neboja čeliť mafii, ktorá sa tu roky rozrastala a hnusne presakovala do všetkých oblastí. Mnohí čestní ľudia boli krivo obvinení, prenasledovaní a aj odsúdení. Mnohí nevinní ľudia strávili mesiace aj roky vo väzení vďaka chápadlám, ktoré tu vláda SMER-u za roky vládnutia vytvorila. Tomu je koniec. Čaká nás dlhá cesta k očiste, ale vďaka aj takým ľuďom, ako je doktor Lipšic, sa to podarí dotiahnuť do konca. Držím vám, pán doktor, palce a prajem vám hlavne veľa zdravia. Pozerám sa po pléne a čudujem sa, že kde sú tí ľudia, tí kolegovia, ktorí vykrikovali včera a dnes mali plno múdrych, odvážnych... (Prerušenie vystúpenia časomerom.)
Bugár, Béla, podpredseda NR SR (2011-06-01):
Vážené panie poslankyne, vážení páni poslanci, budeme pokračovať v rokovaní v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre , tlač 279. Dávam slovo ďalšiemu ústne prihlásenému poslancovi v poradí, je to pán poslanec Beblavý, nech sa páči.
Mičovský, Ján, poslanec NR SR (2015-06-18):
Ďakujem za slovo, pán predseda. Mňa zaujalo zhodou okolností to isté, čo práve teraz pripomienkoval pán poslanec Huba. Je to asi nie náhoda, pretože naozaj to slovné spojenie, napokon aj sám rečník pán poslanec Mikuš citoval práve túto časť, je zaujímavé. A ak je pravdivé, napokon spomenul ho aj pán minister, tak potom je vlastne s týmto zákonom dobré. Ja by som to doslova aj z hľadiska logiky teda si tak nahlas zanalyzoval, a budem rád, ak mi to potvrdí predkladateľ, prípadne ak mi to potvrdíš ty, Jozef, ak to tiež tak vnímaš, ak sa jedná o efektívne využitie nevyužitých pozemkov, tak to chápem tak, že sa tam našli pozemky, na ktorých nie sú pasienky, orná pôda, vinice, les, jednoducho sú to pôdy ležiace ľadom, aj keď možno v rôznych vlastníckych držbách. No v takomto prípade, ak je to naozaj tak, potom sa dá jednoznačne súhlasiť s tým, že táto celá rýchla úprava zákona je dobrá a je hodná podpory, správna, povedal to aj predrečník, ktovie, kde teda takéto pozemky máme v takomto rozsahu. Ale ja verím, že predkladateľ váži slová a, že do dôvodovej správy tu nenapísal niečo, čomu by sám neprikladal hodnotu pravdy. Takže ak je to tak, tak v tomto prípade pôdu, ktorá leží ľadom, na takýto účel vyvlastniť je naozaj správne. Len, prosím, naozaj sa musí jednať o nevyužitú pôdu. Ďakujem.
Ďuriš Nicholsonová, Lucia, podpredsedníčka NR SR (2018-12-06):
Nech sa páči, pán poslanec, doplňujúca otázka.
Kamenický, Ladislav, poslanec NR SR (2012-07-25):
Ďakujem. Vážená pani predsedajúca, vážený pán podpredseda vlády, vážené panie poslankyne, vážení páni poslanci, dovoľte mi predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov (tlač 79), vo výboroch Národnej rady v druhom čítaní. Výbor Národnej rady Slovenskej republiky pre financie a rozpočet ako gestorský výbor podáva túto spoločnú správu výborov Národnej rade Slovenskej republiky o prerokovaní vyššie uvedeného vládneho návrhu zákona: Po prvé, Národná rada Slovenskej republiky uznesením č. 40 z 19. júna 2012 pridelila vládny návrh zákona: Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky. Uvedené výbory prerokovali predmetný návrh zákona v stanovenom termíne. Po druhé, gestorský výbor nedostal do začatia rokovania o vládnom návrhu zákona stanoviská poslancov Národnej rady Slovenskej republiky. K predmetnému návrhu zákona zaujali výbory Národnej rady Slovenskej republiky tieto stanoviská: Po prvé, odporúčanie pre Národnú radu Slovenskej republiky návrh schváliť s pozmeňujúcim a doplňujúcim návrhom, a to Výbor Národnej rady Slovenskej republiky pre financie a rozpočet uznesením č. 48 zo dňa 19. júla 2012. Po druhé, odporúčanie pre Národnú radu Slovenskej republiky návrh schváliť, a to Ústavnoprávny výbor Národnej rady Slovenskej republiky uznesením č. 41 zo dňa 17. júla 2012. Po štvrté, z uznesenia výboru Národnej rady Slovenskej republiky uvedeného pod bodom III vyplynul pozmeňujúci a doplňujúci návrh, gestorský Výbor Národnej rady pre financie a rozpočet, gestorský výbor odporúča schváliť. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bode spoločnej správy č. 1 hlasovať s návrhom gestorského výboru schváliť. Po piate, gestorský výbor na základe stanovísk výborov k vládnemu návrhu zákona vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov (tlač 79), schváliť s pozmeňujúcim a doplňujúcim návrhom. Predmetná správa výborov Národnej rady Slovenskej republiky bola schválená uznesením gestorského výboru č. 57 z 23. júla 2012. Výbor určil mňa za spoločného spravodajcu výborov. Súčasne ma poveril po prvé, predniesť spoločnú správu výborov na schôdzi Národnej rady Slovenskej republiky, navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.). Ďakujem, skončil som, poprosím o otvorenie rozpravy.
Kollár, Boris, predseda NR SR (2023-06-21):
Prosím, prezentujme sa a hlasujme. (Hlasovanie.) Prítomných 134 poslancov, za 118, proti žiadny, zdržalo sa 13, 3 nehlasovali. Uvedený návrh je schválený.
Laurenčík, Milan, podpredseda NR SR (2021-11-02):
Ďakujem. Prerušujem rokovanie o tomto bode programu. Vážené kolegyne, vážení kolegovia, teraz pristúpime k druhému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony . Návrh zákona je uverejnený ako tlač 591, spoločná správa výborov má tlač 591a. Dávam teraz slovo pánovi poslancovi Jaromírovi Šíblovi, aby nám návrh zákona odôvodnil. Pán poslanec, nech sa páči, máte slovo.
V. Veteška, podpredseda NR SR: (2006-02-02):
Nech sa páči, pán Zubo. S. Zubo, poslanec: Ja len vo svojom krátkom vystúpení by som chcel utvrdiť slová predrečníka v tom smere, že aj ja mám ten pocit pri študovaní príslušného materiálu, akoby tento materiál a samotný predkladateľ mal neurčité priority v zahraničnej politike. Veľká pozornosť je venovaná Balkánu a krajinám tam žijúcim. Je to konfliktná situácia, veľmi konfliktná, veľmi „ožehavá“ situácia, ktorá vznikla nie naším pričinením. A zdá sa mi, že v tomto smere robíme službu za niekoho iného a nejdeme za cieľmi, ktoré sú prioritné pre Slovenskú republiku. Akoby sme nahrádzali zase služby, ktoré by mal na základe svojho konania vyvinúť niekto iný. Nezdá sa mi vyvážená zahraničná politika. Na jednej strane hovoríme, že robíme služby v prospech niekoho iného, alebo chceme ich robiť, na druhej strane zabúdame na priority, ktoré Slovensko má mať, a to predovšetkým v oblasti zabezpečenia rozvoja ekonomiky Slovenska. Mali by sme podľa môjho názoru väčšiu pozornosť – a súhlasím s predrečníkom – venovať otázkam súvisiacim so zabezpečením energetických zdrojov. S tým, čo sa očakáva v budúcnosti, nárast cien elektrickej energie, je to elektrická energia, vieme, čo dokáže spôsobiť plynová kríza, otázka ropy, ale aj železnej rudy a uhlia. A v tomto smere priority nevidím, aby Slovenská republika robila smerom, odkiaľ tieto zdroje môžeme za dostupné ceny získať. Tiež si... (Prerušenie vystúpenia časomierou.)
Pellegrini, Peter, podpredseda NR SR (2020-06-09):
Ďakujem pekne. Pani poslankyňa Záborská bola posledná v rozprave, preto vyhlasujem rozpravu za skončenú. Pýtam sa pána ministra navrhovateľa, či chce zaujať stanovisko v rozprave. Nie. Pán spravodajca? Takisto nie. Prerušujem rokovanie o tomto bode, aj o tomto budeme hlasovať o jedenástej. Poprosím teraz pána ministra financií, ktorý už je tu, aby nám uviedol v druhom čítaní vládny návrh zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov (tlač 130). Výsledky rokovania výborov máme pred sebou v tlači 130a. Nech sa páči, pán podpredseda vlády.
T. Cabaj, poslanec: (2007-02-09):
A čo sa týka rokovacieho poriadku. Vy hovoríte, že áno, máte témy, poznáte, čo treba. Ja vám len chcem dať do pozornosti, že rokovací poriadok nie je ani pre koalíciu, ani pre opozíciu, rokovací poriadok je preto, aby mohol parlament byť funkčný, aby mohol pokračovať. A, samozrejme, aj koalícia, aj opozícia môže mať námety, môže mať podnety, ale jednoducho bude sa vychádzať z toho, že dneska momentálne my sme v koalícii, vy ste v opozícii, na druhý raz to môže byť opačne. A takisto ten rokovací poriadok funguje pre tých istých. Takže využívať toto na nejaké politické ciele, na to zabudnime, jednoducho rokovací poriadok má byť funkčný tak, aby mohol byť funkčný aj parlament.
Laššáková, Jana, podpredsedníčka NR SR (2014-07-02):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky za klub OĽaNO pána poslanca Igora Hraška, za klub KDH pána poslanca Petra Muránskeho, za klub SDKÚ – DS pána poslanca Pavla Freša. Ďalej sú písomne prihlásení do rozpravy Martin Chren, Alojz Hlina, Mikuláš Huba, Ján Mičovský, Viliam Novotný, Pavol Zajac, Miroslav Kadúc a Martin Fecko. (Reakcia z pléna.) Ospravedlňujem sa, ešte za poslanecký klub strany MOST – HÍD je pán poslanec Simon písomne prihlásený do rozpravy. Takže sú štyria páni poslanci za poslanecké kluby písomne prihlásení do rozpravy a 8 pánov poslancov je prihlásených do rozpravy písomne. Nech sa páči, pán poslanec Hraško, máte slovo.
Bugár, Béla, podpredseda NR SR (2018-06-20):
Nech sa páči, prezentujme a hlasujme. (Hlasovanie.) Prítomných 136 poslancov, za 44, proti 32, zdržalo sa 60 poslancov. Návrh nebol schválený. Prosím teraz pána poslanca Mizíka, aby uviedol hlasovanie v prvom čítaní o návrhu poslanca Žarnaya na vydanie zákona, ktorým sa dopĺňa zákon č. 596/2003 Z. z. o štátnej správe v školstve a v školskej samospráve (tlač 1007). (Hlasovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov , tlač 1007.)
Šimečka, Michal, podpredseda NR SR (2023-12-13):
Ďakujem veľmi pekne. Pán poslanec Szalay.
Bugár, Béla, podpredseda NR SR (2019-01-31):
Prezentujme sa a hlasujme. (Hlasovanie.) Prítomných 141, za 95, proti 31, zdržalo sa 14 poslancov, 1 nehlasoval. Konštatujem, že návrh sme schválili. Nech sa páči.
Cséfalvayová, Katarína, poslankyňa NR SR (2018-06-14):
Chcela by som vás veľmi pekne poprosiť, vážené panie poslankyne, páni poslanci, na zaradenie, o zaradenie bodu č. 43, tlač 1043, ako termínovaného na 20. 6. o deviatej.
Hrnčiar, Andrej, podpredseda NR SR (2017-11-30):
Poprosím vás!
Paška, Pavol, predseda NR SR (2013-10-30):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Je 12.00, tak ako sme sa včera dohodli na poslaneckom grémiu, vyhlasujem hodinovú prestávku do 13.00 a od 13. hodiny budeme potom pokračovať prvým čítaním o návrhu pána poslanca Branislava Škripeka na vydanie zákona č. 350 o rokovacom poriadku. Len pripomínam opäť pánovi poslancovi Poliačikovi, jeho spravodajský maratón ho čaká aj poobede, dobre? O jednej, o 13.00. Ďakujem pekne. (Prerušenie rokovania o 12.00 hodine.) (Pokračovanie rokovania o 13.00 hodine.)
Kolíková, Mária, ministerka spravodlivosti SR (2021-05-10):
Toto je absolútne nemiestne a necitlivé vyjadrenie smerom k zraniteľným a znevýhodneným skupinám nášho obyvateľstva, ktorým sú určené tieto schémy a tieto výzvy. Ďalej dôvodom na moje odvolanie je aj podnikanie, teda mojich rodinných príbuzných. Nech sa páči. Chcem jasne povedať, že na moju osobu nikdy nebola a nie je napojená žiadna firma, ktorá čerpá štátne zákazky, a ani zo žiadnych štátnych zákaziek nemám žiaden profit. Čo sa týka ELEKTRONIKY.sk, nech sa páči, môžme si povedať. ELEKTRONIKA.sk je firma, ktorú založil môj otec, ktorý sa venoval televíznemu prostrediu profesne celý život. Má v tom môj obdiv a som na neho hrdá, čo v tejto oblasti dokázal. Neviem, ktorí z vás, milí opoziční poslanci, ste naozaj toľkoto dokázali a môžte sa popýšiť reálnymi výsledkami svojej práce, ktorá bola, ktorá je primeraná svojej cene a nie je v žiadnom prípade predražená. Keď kritizujete to, že v roku 2016-17 tu bol úspešný projekt s prenosovým vozom. Je to najlepší prenosový voz, ktorý Slovenská republika má. To, že akurát v tomto roku Slovenská televízia potrebovala riešiť prenosový voz a mala naňho finančné prostriedky, za to ja naozaj nemôžem, nijakým spôsobom na to som nemala žiadny dosah. Nakoniec bolo to za vašej vlády. Ale pobavuje ma, že keď si už teda pozeráte, ako sa darí tejto firme, tak si vyberáte iba niektoré roky, lebo ja som bola štátna tajomníčka, a to asi sa vám nepáči, aj vo vláde Ivety Radičovej. A tam teda, keď si pozriete pomery tržieb ELEKTRONIKY.sk voči tržbám, ktoré mala s RTVS, tak to bolo 1-2 percentá. Takže určite nie je pravdou, že keď som bola vo funkcii, tak sa firme darí, a keď nie som, tak sa tej firme nedarí. To nie je pravda, je to lož. Rovnako keď si pozriete tieto tržby naprieč jednotlivými rokmi, je zrejmé, že tej firme sa darí stále, pretože je dobrá. A to, že je dobrá, je zrejme aj tým, že neposkytuje zákazky... (Prerušenie vystúpenia predsedajúcim.)
Budaj, Ján, poslanec NR SR (2019-05-15):
Toto je druhý prípad, kedy poukazujeme na nevyužívanie nástrojov, ktoré nám európska legislatíva núka. Tentoraz je reč už o doslova obrane národnej suverenity. Pani poslankyňa presne zdôvodnila, že návrh zlepšuje, ktorý predkladáme, zlepšuje pružnosť Národnej rady pri obrane národných záujmov a že ním podávame vlastne pomocnú ruku vláde a ministerstvu zahraničných vecí, pretože obidve tieto inštitúcie ako by žili v nejakom ideálnom svete. Tak, páni národniari a národovci a všetci bruselostrašiči, takže v takomto ideálnom svete vy žijete? Štyristodvadsať jedna ku dvom sťažnostiam? Dvom žltým kartám? To je 200-krát. V percentách to nie je o 200 %, to je o 20-tisíc percent. Dvestokrát menej sa využila u nás táto možnosť? Jednoducho znovu; a rokovanie tu priamo na pléne Národnej rady nula. Tým sa len preukazuje, že iba tárate. Aj teraz v tejto prázdnej sále nie je nikto, kto by sa vyjadroval k takémuto závažnému faktu a kto by sa vyjadroval k takémuto veľmi potrebnému návrhu. Tak keď už nebojujete za národné záujmy, nestaráte sa o to, žijete v akejsi zvláštnej bubline, kde verbálne na Brusel nadávate, ale v skutočnosti národné záujmy nestrážite, tak aspoň nám nebráňte, aby sme vylepšovali to, čo sa vylepšiť dá, aby sme pripravili pôdu pre tých, ktorí tie národné záujmy naozaj brániť budú.